MESTSKÁ   ČASŤ   BRATISLAVA-PETRŽALKA
	Kutlíkova 17                                                                              852 12 Bratislava 5

Sp. zn.: 2009/21243-13/Li	       Bratislava, 09. 12. 2009

Oznámenie o rozsahu hodnotenia

     Ministerstvo  životného  prostredia  Slovenskej   republiky (ďalej len „ministerstvo“)  podľa  § 30   zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon“) určilo rozsah hodnotenia pre navrhovanú činnosť:

Kapitulské polia, zóna administratívy, bývania a rekreácie,
Bratislava-Petržalka

pre navrhovateľa - Rímskokatolícku cirkev, Bratislavskú Arcidiecézu so sídlom Špitálska 7, 814 92 Bratislava 1, v zastúpení RACEN, s.r.o., Mlynská 5139/10, 921 01 Piešťany.

     Navrhovaná činnosť predstavuje výstavbu komplexu objektov, ktorá počíta s funkčným využitím malopodlažnej a viacpodlažnej bytovej zástavby, s funkciou občianskej vybavenosti, objektmi pre využitie školstva, sociálnych služieb a kultúry. Činnosť je situovaná v časti lokality „Kapitulské polia“ severozápadne od zastavaného územia mestskej časti Petržalka. Celková plocha pozemku je 368 073 m2. Predkladané sú dva varianty riešenia, ktoré sa odlišujú intenzitou zástavby. Prvý variant uvažuje so zastavanou plochou 37 366 m2 a druhý variant s plochou 46 200 m2.  

     Do rozhodnutia ministerstva o rozsahu hodnotenia zo dňa 27. 11. 2009, sp. zn.: 9717/2009-3.4/pl, je možné nahliadnuť na Miestnom úrade mestskej časti Bratislava - Petržalka, na oddelení životného prostredia, Kutlíkova 17, č. dv. 417 v stránkových dňoch a hodinách. 

     Verejnosť môže predložiť pripomienky k rozsahu hodnotenia do 10 dní od zverejnenia na ministerstvo, ktoré ich po vyhodnotení doručí navrhovateľovi.

    Milan  F t á č n i k
       starosta